I nedstrippet utgave
Willie Nile ga ut sterke plater i 1980 og -81, før "Den nye Dylan" rotet seg inn i rettskrangler. 

Det er først nå han gir ut plater regelmessig. 
Til gjengjeld er det flotte album, med "American ride" fra 2013 som et høydepunkt. 

På oppfølgeren legger han fra seg gitaren og lar pianoet overta. 
Lydbildet er nedstrippet, egnet for gripende sanger. 

Unntaket er harselasen "Lullaby loon": 
" Rock and roll is a crock of shit/the boys in the band are full of it" . 
Morsomt, men ikke blant hans beste øyeblikk. 

Det er det derimot andre sanger her som er. 

Beste spor: 
"Song of a soldier", "Gloryland", "I can't do crazy (anymore)", "Let me be the river". 
